**Tilgængelighedserklæring**

Skive Jazzklub er at betragte som et offentligt organ, da klubben modtager offentligt tilskud.

Skive Jazzklub er derfor forpligtiget til at gøre webstedet <https://skivejazzklub.dk/> tilgængeligt jf. ”Lov om tilgængelighed af offentlige organers websteder og mobilapplikationer”.

**Oplever du, at der er ”ikke tilgængeligt” indhold på Skive Jazzklubs hjemmeside?**

Her har du mulighed for at underrette Skive Jazzklub om webstedets manglende overholdelse af tilgængelighedskrav i webtilgængelighedsloven:

Du kan kontakte Skive Jazzklub, hvis du oplever, at der er ”ikke forståeligt” og ”ikke genkendeligt” indhold på klubbens hjemmeside: <https://skivejazzklub.dk/>

* E-mail: [mikk@lite.dk](mailto:mikk@lite.dk)
* Telefon: 29712187 (Peter Mikkelsen – formand)

20276711 (Jens E. Christensen – bestyrelsesmedlem).

Du bør ikke angive fortrolige eller følsomme personoplysninger som fx personnummer og helbredsoplysninger, når du kontakter Skive Jazzklub.

**Overholdelsesstatus:**

Som offentligt organ skal angives, i hvilket omfang webstedet overholder kravene om webtilgængelighed jf. standard EN 301 549.

Overholdelsesstatus kan være:

* opfylder standarden fuldt ud
* opfylder standarden delvist
* opfylder ikke standarden

**Skive Jazzklub oplyser, at webstedet opfylder standarden delvist. Skive Jazzklub har selv evalueret webstedet i forlængelse af henvendelse til Digitaliseringsstyrelsen og gennemlæsning af ”Trin for trin guide til udfyldelse af tilgængelighedserklæringer”.**

Af ressourcemæssige grunde har Skive Jazzklub valgt kun at opfylde standarden delvist. Det vil for klubben medføre uforholdsmæssigt store byrder, hvis standarden skulle opfyldes fuldt ud. Skive Jazzklub har ca.260 medlemmer med god kontakt til størsteparten af medlemskredsen.